**INFORMAŢII PRIVIND POLITICA DE DIVIDENDE A SOCIETĂŢII AVIOANE CRAIOVA S.A.**

Conducerea executivă şi administrativă a Avioane Craiova S.A. şi-a elaborat politica de dividende în condiţiile respectării:

- prevederilor Legii nr. 31/1990 republicate, cu modificările şi completările la zi, ale Legii nr. 297/2004, ale Regulamentului A.S.F. nr. 5/2018 privind emitenţii şi operaţiunile cu valori mobiliare, ale Ordinului M.F.P. nr. 1812/2014 pentru aprobarea Reglementărilor contabile conforme cu Standardele internaţionale de raportare financiară, aplicabile societăţilor comerciale ale căror valori mobiliare sunt admise la tranzacţionare pe o piaţă reglementată (cu modificările şi completările ulterioare), ale Legii nr. 82/1991 a contabilităţii (cu modificările şi completările ulterioare), ale Ordonanţei nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome (cu modificările şi completările ulterioare) şi ale Actului Constitutiv al Societăţii;

- pragului minim al cotei din profitul net dedicate distribuirii de dividende impus de legislaţia de profil pentru fiecare exerciţiu financiar în parte.

Societatea Avioane Craiova S.A. respectă şi îşi îndeplineşte obligaţia legală de a face publice informaţiile referitoare la distribuirea dividendelor fixate de Adunarea Generală a Acţionarilor societăţii odată cu aprobarea modului de repartizare a profitului anual înregistrat de societate, publicând atât în presă, cât şi pe site-ul propriu, comunicatele de presă emise pe marginea acestui subiect şi transmiţând aceste comunicate la Autoritatea de Supraveghere Financiară şi Bursa de Valori București.